stanford-oval/wikipedia huggingface dataset:
Hultin

Hultin on muun muassa seuraavien henkilöiden sukunimi:
Anna Hultin (Hultin-Pashley, s. 1965), suomalainen näyttelijä, Eiler Hultinin tytär
Arvid Hultin (1855–1935), suomalainen kirjastonhoitaja ja kirjallisuushistorioitsija
Constance Hultin (o.s. Wännman, 1803–1883), ruotsalainen kirjailija
Eiler Hultin (1922–1983), suomalainen juristi, eduskunnan pääsihteeri
Elis Hultin (1866-1942), suomalainen sortokausien aktivisti ja matkailualan toimija
Herman Hultin (1870–1953), suomalainen lyseon lehtori, päätoimittaja, kunnallispoliitikko ja historioitsija, Arvid Hultinin veli
Hjalmar Hultin (1871–1952), suomalainen pankinjohtaja ja opettaja
Ingrid Hultin (1876–1951), suomenruotsalainen näytelmäkirjailija
Jan Hultin (s. 1956), Savonlinnan oopperajuhlien oopperanjohtaja
Sven-Olof Hultin (1920–2013), suomalainen purjehtija ja toimitusjohtaja
Tekla Hultin (1864–1943), suomalainen poliitikko ja toimittaja, Elis Hultinin sisar.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hulu

| Hulu |
| --- | --- |

Yritysmuoto:  yhteisyritys
Perustettu:  29. lokakuuta 2007
Perustaja:   Bruce Campbell  Peter Chernin  JB Perrette  Michael Lang  Beth Comstock  Jason Kilar 
Toimitusjohtaja:  Randy Freer
Kotipaikka:  Los Angeles, Kalifornia, Yhdysvallat
Toiminta-alue:  internet
Toimiala:  elokuvat ja televisiosarjat
Tuotteet:  videostriimaus
Liikevaihto:   1 miljardia $ (2013)
Omistaja:  Hulu LLC The Walt Disney Company (67% osakkuus; 100% päätösvallasta)  Comcast (33% osakkuus; hiljainen yhtiökumppani)
Kotisivu:  www.hulu.com
Infobox OKVirheellinen NIMI-arvo: 
Hulu on yhdysvaltalainen Hulu LLC:n omistama tilausvideopalvelu, joka on nykyään The Walt Disney Companyn (Disney–ABC Television Groupin kautta) (67 %) ja Comcastin (NBCUniversalin kautta) (33 %) yhteisyritys.
Hulu on suuntautunut pääosin televisiosarjoihin, julkaisten jaksoja omistajiensa televisioverkkojen ja muiden sisältökumppaneiden nykyisistä ja lopetetuista televisiosarjoista. Sen ominaisuuksista osa oli aluksi ilmaisia ja osa maksullisia, ilmaisen sisällön ollessa katsottavissa ainoastaan tietokoneella sekä maksullisen sisällön ollessa katsottavissa myös Hulun mobiilisovelluksilla. Kesäkuusta 2015 alkaen Hulu on ollut saatavilla ainoastaan Yhdysvalloissa ja Japanissa. Yhdysvalloissa oli 20 miljoonaa Hulun tilaaja-asiakasta toukokuussa 2018. Yritys tekee siellä myös yhteistyötä Spotifyn kanssa.
WarnerMedia (entisen TimeWarnerin) uusi omistaja AT&T myi 10% omistusosuutensa huhtikuussa 2019. Toukokuussa 2019 Disney on sopinut Comcastin omistusosuuden ostamisesta aikaisintaan viiden vuoden kuluttua. Disney saisi täyden vallan välittömästi ja käyttäisi sitä levittämään suoratoistona elokuvia ja sarjoja, jotka eivät olisi yhtä perheystävällisiä kuin suurin osa Disneyn tuotannosta.
Span 24 tunnin ajo 2004

Circuit de Spa-Francorchamps rata (2004-2006)
Span 24 tunnin ajo 2004 oli FIA GT Championship -kauden 2004 seitsemäs osakilpailu, joka ajettiin 31. heinäkuuta.–1. elokuuta Circuit de Spa-Francorchamps'n radalla Belgiassa.
Kilpailun voittivat Ferrarilla ajaneet Fabrizio Gollin, Luca Cappellari, Lilian Bryner ja Enzo Calderari.
Hiihtosuunnistus

Hiihtosuunnistajat käyttävät rinnan päälle viritettävää karttatelinettä
Hiihtosuunnistus on hiihtokelpoisia teitä ja esimerkiksi moottorikelkalla tehtyjä uria pitkin harjoitettu kilpasuunnistusmuoto, jossa kilpailija suunnistaa rasteilla merkityn radan hiihtäen. Hiihtosuunnistusta on harjoitettu jo 1900-luvun alusta lähtien, kilpailumielessä 1940-luvulta alkaen.
Lajissa parhaiten menestyneitä maita ovat Suomen lisäksi Ruotsi, Venäjä ja Norja.
Hiihtosuunnistajia > Miehiä

Anssi Juutilainen
Matti Keskinarkaus
Hannu Koponen
Jukka Lanki
Vesa Mäkipää
Seppo Mäkinen
Raino Pesu
Olavi Svanberg
Olli-Markus Taivainen
Pertti Tikka
Staffan Tunis
Matti Väisänen
Hiihtosuunnistajia > Naisia

Liisa Anttila
Erja Jokinen
Virpi Juutilainen
Sinikka Kukkonen
Sirpa Kukkonen
Mirja Puhakka
Hannele Tonna (o.s. Valkonen)
Aiheesta muualla

YLE Elävä arkisto: Hiihtosuunnistuksen MM-kisahistoriaa
Store Blåmann

Store Blåmann
Store Blåmannin kaakkoispuoli iltahämärässä nähtynä Kaldfjordenin yli maaliskuussa 2012.
| --- | --- |
Sijainti:  Tromsø, Troms,  Norja
Vuoristo:  Skandit
Korkeus merenpinnasta:  1 044 m
Prominenssi:  1 044  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Blåmann (suom. suuri sininen mies) on vuori Kvaløyan saarella Tromssan kunnassa Pohjois-Norjassa. Se on Kvaløyan saaren korkein vuori ja sen huippu kohoaa 1 044 metriin merenpinnan yläpuolelle.
Vuori on suosittu kiipeilykohde, sillä sen rinteitä voi nousta ilman kiipeilyvarusteita. Rinteen yläosa on vaativampi kiivetä sen jyrkkyyden vuoksi.
Hiijärvi (Luumäki)

| Hiijärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°58′29″N, 27°21′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Lakanvirtaan 
Järvinumero:  14.199.1.002
Mittaustietoja
Pinnankorkeus:  76,5 m  
Pituus:  3,1 km  
Leveys:  2,3 km  
Rantaviiva:  21,076 km  
Pinta-ala:  3,81173 km²   
Tilavuus:  0,00772944 km³ 
Keskisyvyys:  2,03 m  
Suurin syvyys:  4,12 m  
Saaria:  8 
 fiHiijärvi 
Hiijärvi  on Etelä-Karjalassa Luumäellä Juurikkalan kylän lähellä sijaitseva järvi.
Maantietoa

Järven pinta-ala on 381 hehtaaria eli 3,8 neliökilometriä, se on 3,1 kilometriä pitkä ja 2,3 kilometriä leveä. Sillä on 8 saarta, joiden yhteispinta-ala on 35,05 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 7,7 miljoonaa kuutiometriä eli 0,0077 kuutiokilometriä. Sen keskisyvyys on 2,0 metriä ja suurin syvyys on 4,1 metriä. Sen rantaviivan pituus on 21,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Järven vedenpinnan korkeus on 76,5 metriä mpy.
State Route 24 (Kalifornia)

Kalifornia State Route 24 on Kaliforniassa Yhdysvalloissa sijaitseva moottoritie. Tie kulkee San Francisco Bay Arealla pohjois-Kaliforniassa. Tie päättyy lännessä Interstate 580:n ja Interstate 980:n liittymään Oaklandissa Alamedan piirikunnassa ja idässä Interstate 680 -tien risteykseen Walnut Creekissä Contra Costan piirikunnassa. Tie on Alamedan piirikunnassa hyvin kaupunkimainen, kun taas Contra Costan piirikunnassa se kulkee esikaupunkialueella. Tie on 21,7 kilometriä pitkä. Se avattiin vuonna 1934.
Käännös suomeksi
Suleiman Kerimov

Suleiman Kerimov
Suleiman Abusaidovitš Kerimov (Lezgi, ven. Сулейман Абусаидович Керимов, s. 22. maaliskuuta 1966 Derbent, Dagestan, Neuvostoliitto) on venäläinen oligarkki. Hän omistaa finanssikonserni GNK:n (ven. ГНК). Kerimov on myös Venäjän parlamentin duuman jäsen. Hän edustaa Liberaalidemokraattista puoluetta.
Suleiman Kerimov on opiskellut Dagestanin yliopistossa. Liike-elämän aikakauslehti Forbes listasi maaliskuussa 2007 hänet maailman 35. rikkaimmaksi henkilöksi. Kerimov on naimisissa ja hänellä kolme lasta.
Kerimov loukkaantui vakavasti syksyllä 2006 auto-onnettomuudessa Ranskan Nizzassa. Helmikuussa 2007 hän listasi metalliyrityksensä Lontoon pörssiin.
Suleiman Kerimov omistaa GNK-yhtiön kautta 5 prosenttia Gazprom maakaasu- ja öljyjätistä, 6 prosenttia valtiojohtoisesta Sberbank-pankista ja 75 prosenttia Polymetal-kultakaivosyhtiöstä.
St. Anton

| St>  Anton |
| --- | --- |

 vaakuna
 St. Anton
 Koordinaatit: 47°07.5′N, 10°15.9′E 
Valtio:  Itävalta
Osavaltio:  Tiroli
Piiri:  Landeck
Pinta-ala:  
 – Kokonaispinta-ala:  166 km²
Korkeus:  1 284 m
Väkiluku (2019)  (arvio):  2 358
 – Väestötiheys:  14,2 as./km²
Aikavyöhyke:  UTC+1
 – Kesäaika:  UTC+2
 
 www.stantonamarlberg.com/en 
Infobox OKVirheellinen NIMI-arvo: 
St. Anton (Sankt Anton am Arlberg) on kunta Tirolissa Itävallan länsiosassa. Kunta sijaitsee Arlberg-vuorijonon rinteellä. St. Antonissa oli vuoden 2019 arvion mukaan 2 358 asukasta. Kunta sijaitsee 1 284 metrin korkeudella merenpinnasta.
Kunnassa sijaitsee myös hyvin tunnettu, samanniminen laskettelukeskus. Siellä on noin 260 kilometriä huollettuja rinteitä ja 82 hiihtohissiä. Keskuksessa järjestettiin alppihiihdon maailmanmestaruuskilpailut vuonna 2001, ja kilpaillaan myös alppihiihdon maailmancupissa vuosittain. St. Anton kuuluu Arlbergin hiihtoalueeseen, jolla sijaitsevat myös Lech, Zürs, St. Christoph ja Stuben.
Aiheesta muualla

Kuvia tai muita tiedostoja aiheesta St. Anton Wikimedia Commonsissa
Stanislav Tarasov

Stanislav Vasiljevitš Tarasov (s. 18. maaliskuuta 1937) on tverinkarjalainen runoilija, kirjailija ja säveltäjä. Hän asuu sulat ajat syntymäkylässään Vasilkovalla, joka on yksi monista Medveditša-joen varrella olevista elävistä karjalaiskylistä. Kylä on tunnettu joen törmällä olevista ikiaikaisista hautakummuista kurgaaneista, joiden tarkkaa ikää ei liene vieläkään selvitetty. Nyttemmin Vasilkova on tunnettu myös Tarasovin sinne rakentamasta tsasounasta, joka on muutaman vuoden ollut käytössä ylhäällä jokitörmällä.
Stanislav Tarasov oli ennen eläkkeelle pääsyään ammatiltaan metsänvartija. Tämä ammatti oli hänelle lähes ihanteellinen, koska luonto ja sen vuodenkierto ovat runoistakin päätellen hänelle hyvin tärkeitä. Talvet hän elää nyt ikäännyttyään vaimonsa kanssa "linnassa", eli Lihoslavlin kaupungissa.Hän on kirjoittanut runsaasti karjalan- ja venäjänkielistä runoutta josta osa julkaistu kirjassa Oma randa, mikä suoraan käännettynä merkinnee minun maani tai kotiseutuni. Tarasovin voi kesäaikaan löytää kotikylästään talonsa portailta, jossa istuen hän usein mandoliinilla itseään säestäen laulaa säveltämiään ja sanoittamiaan lauluja.
Hyperalgesia

Hyperalgesia  on kivunarkuutta ja herkistynyttä kivuntuntoa. Se voi olla seurausta kipureseptoreita sisältävään kudokseen tai ääreishermostoon kohdistuvasta vauriosta. Hyperalgesia jaetaan ensisijaiseen ja toissijaiseen tyyppiin. Ensisijainen hyperalgesia ilmenee suoraan vahingoittuneessa kudoksessa ja toissijainen hyperalgesia vahingoittuneen kudosalueen ympärillä sijaitsevalla vahingoittumattomalla alueella.
Aiheesta muualla

X.-Q. Shu, L. M. Mendell: Neurotrophins and hyperalgesia (pdf)  1999. PNAS. Arkistoitu 15.10.2003. (englanniksi)
Sumyn valtionyliopisto

| Sumyn valtionyliopisto> Сумський державний університе́т |
| --- | --- |

Perustettu:  1948 Moskovan metalliteollisuusinstituutin toimipiste Sumyyn, 1966 HPI:n erillislaitos, 1990 HPI:n Sumyn fysiikan ja tekniikan instituutti, 1993 Sumyn valtionyliopisto
Tyyppi:  valtionyliopisto
Opiskelijoita:  16 000
Sijainti:  Sumy, Sumyn alue  UA (50.8923°N, 34.8430°E)
Osoite:  vul. Rymskoho-Korsakova 2, 40007 Sumy, Ukraina
Sivusto:  sumdu.edu.ua
Sumyn valtionyliopisto (SumDU) (ukr.  Сумський державний університе́т, Sumskyi deržavnyi universytet) on Ukrainan pohjoisosassa, erityisesti Sumyn kaupungissa toimiva klassinen yliopisto.
Yliopisto katsoo toimintahistoriansa alkaneen vuodesta 1948, jolloin kaupunkiin perustettiin Moskovan metalliteollisuusinstituutin toimipiste. Vuonna 1966 Harkovan polytekninen instituutti (HPI) perusti erillislaitoksen kaupunkiin. Vuonna 1990 tämän pohjalta perustettiin HPI:n Sumyn fysiikan ja tekniikan instituutti, joka antoi laaja-alaisesti insinööritieteiden opetusta. 1993 seurasi muutos Sumyn valtionyliopistoksi, laajempialaiseksi klassiseksi yliopistoksi.
Sumyn valtionyliopistossa on nykyään viisi tiedekuntaa, lääketieteellinen instituutti ja kaksi haaratoimipistettä (Konotop ja Šostka). Yliopistossa opiskelee noin 16 000 opiskelijaa. Heistä noin 1 400 on kansainvälisiä opiskelijoita. Koulutusta annetaan 60 eri maisteritason tutkintoon johtavassa pääaineessa. Lisäksi yliopistolla ja sen haaratoimipisteillä on yhteensä neljä teknistä oppilaitosta. Henkilökuntaan kuuluu 85 vähintään dosenttitason (professorit) ja 500 muuta jatkotutkinnon suorittanutta opettajaa.
Brittiläisen maailmanlaajuisen yliopistovertailun QS World University Rankings 2014 versio sisällytti Sumyn valtionyliopiston sijaluvuille 651-700. Espanjalainen Webometrics luokitteli yliopiston kansallisesti sijaluvulle 6 ja maailmanlaajuisesti sijalle 1445. Vuonna 2014 suoritetussa kahdensadan ukrainalaisen yliopiston kansallisessa vertailussa Sumyn valtionyliopisto pisteytettiin kuitenkin vasta Ukrainan 37. parhaaksi yliopistoksi. Sittemmin sijoitus Ukrainan kansallisessa Jevroosvita-vertailussa on korjaantunut; vuoden 2021 tilasto sijoitti SumDU:n Ukrainan 5. arvostetuimmaksi yliopistoksi.
Stordalin kirkko

| Stordalin kirkko Stordal kyrkje |
| --- | --- |
 Kirkko vuonna 2020.
Sijainti:  Fjord, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1907
Suunnittelija:  Jens Kielland
Materiaali:  puu
Istumapaikkoja:  270
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stordalin kirkko (norj. Stordal kyrkje) on Fjordin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1907.
Aiheesta muualla

Kuvia tai muita tiedostoja aiheesta Stordalin kirkko Wikimedia Commonsissa
Stanislav Stolárik

Stanislav Stolárik

Stanislav Stolárik (s. 27. helmikuuta 1955) on slovakialainen roomalaiskatolinen piispa. Hänet vihittiin papiksi 11. kesäkuuta 1978 ja nimitettiin Košicen arkkihiippakunnan vihkipiispaksi sekä Barican titulaaripiispaksi 26. helmikuuta 2004. Piispaksi vihkiminen suoritettiin 20. maaliskuuta. Pääkonsekraattorina toimi Alojz Tkáč, jota avustivat Jozef Tomko ja Henryk Józef Nowacki.
Starship (yhtye)

| Starship |
| --- | --- |
 Starship vuonna 2010.
Tiedot
Toiminnassa:  1985–1990, 1992–
Tyylilaji:  AOR
Kotipaikka:   San Francisco, Kalifornia, Yhdysvallat
Laulukieli:  englanti
Jäsenet:  Mickey Thomas Phil Bennett Darrell Verdusco Jeff Adams Stephanie Calvert John Roth
Entiset jäsenet:  Donny Baldwin Craig Chaquico Pete Sears Grace Slick
Levy-yhtiö:  RCA Records
Aiheesta muualla
Kotisivut
Infobox OKNimi-testi OK: 
Starship on yhdysvaltalainen rock-yhtye, joka perustettiin vuonna 1985. Yhtye oli alun perin jatkoa Jefferson Starshipille, mutta jäsenvaihdokset ja musiikillinen suuntaus tekivät siitä täysin oman juttunsa.
Perustajajäsen Paul Kantnerin lähdön jälkeisen oikeusjutun seurauksena yhtye otti vuonna 1985 käyttöön nimen Starship. Se sai poplistahittejä kappaleillaan "Sara", "We Built This City", "Nothing’s Gonna Stop Us Now" ja "It's Not Over ('Til It's Over)". Yhtyeen suosio hiipui 1990-luvun alkuun mennessä. Lähes kaikki alkuperäiset jäsenet olivat lähteneet, ja yhtyeen toiminta oli lakannut vuonna 1991. Mickey Thomas perusti sen jälkeen yhtyeen nimeltä Starship featuring Mickey Thomas ja lähti sen kanssa kiertueelle.
Jäsenet

| --- | --- |
 Alkuperäinen kokoonpano Mickey Thomas – laulu  Grace Slick – laulu  Craig Chaquico – kitara  Pete Sears – basso  Donny Baldwin – rummut :  Nykyinen kokoonpano Mickey Thomas – laulu  Phil Bennett – koskettimet  Darrell Verdusco – rummut  Jeff Adams – basso  Stephanie Calvert – laulu  John Roth – kitara
Diskografia > Albumit

Knee Deep in the Hoopla (1985)
No Protection (1987)
Love Among the Cannibals (1989)
Loveless Fascination (2013)
Store Jægervasstinden

Store Jægervasstinden (takimmainen vasemmalla) nähtynä luoteesta Jægervatnet-järven luota maaliskuussa 2012.
| --- | --- |
Sijainti:  Tromssan lääni,  Norja
Vuoristo:  Lyngsalpene, Skandit
Korkeus merenpinnasta:  1 543 m
Ensimmäinen nousu huipulle:  Geoffrey Hastings, William Cecil Slingsby, Walter Perry Haskett-Smith ja Elias Hogrenning, 1898
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 543 metriä.
Ensimmäisinä huipulle kiipesivät brittiläiset Geoffrey Hastings, William Cecil Slingsby ja Walter Perry Haskett-Smith sekä norjalainen Elias Hogrenning vuonna 1898.
Aiheesta muualla

Kuvia ja hieman tietoa, Geir Jenssen 2006 (Arkistoitu – Internet Archive) (englanniksi)
Ilkka Vuori (lääkäri)

Martti Ilkka Vuori (29. joulukuuta 1937 Kauhajoki – 21. lokakuuta 2022 Tampere) oli suomalainen lääkäri ja professori.
Henkilöhistoria

Vuori oli Turun yliopiston kansanterveystieteen professori 1979–1983 ja UKK-instituutin johtaja vuodesta 1981. Hänen tutkimuskohteitaan olivat urheilufysiologia ja kliininen fysiologia. Hän oli myös Jyväskylän yliopiston liikuntahygienian ja kansanterveyden professori, Stanfordin yliopiston lääketieteen laitoksen vieraileva professori, Turun yliopiston sovelletun fysiologian dosentti ja Tampereen yliopiston liikuntalääketieteen dosentti. Hän julkaisi nelisensataa tieteellistä julkaisua lähinnä liikuntafysiologian ja -lääketieteen alalta sekä oppikirjoja ja yleistajuisia kirjoituksia. Hän toimi eri yhteyksissä asiantuntijana, muun muassa Maailman terveysjärjestölle (WHO).
Vuori kutsuttiin vuonna 2012 Suomen Fysiatriyhdistyksen (Societas Medicinae Physicalis et Rehabilitationis Fenniae) kunniajäseneksi. Hän sai Juho Vainion Säätiön tunnustuspalkinnon vuonna 2007.
Vuoren vanhemmat olivat lääketieteen ja kirurgian tohtori Eino Eemil Vuori (ent. Bergh) ja hammaslääketieteen lisensiaatti Enni Aino Tervo. Hänen veljensä on kansanterveystieteen emeritusprofessori Hannu Vuori ja hänen puolisonsa oikeusneuvos Eeva Vuori.
Teokset

Liikunta ja terveys 1980
Aiheesta muualla

Ilkka Vuoren muistokirjoitus Helsingin Sanomissa
Suleiman Stalskin piiri

Suleiman Stalskin piiri Dagestanin kartalla.
Suleiman Stalskin piiri (ven. Сулейман-Стальский район, Suleiman-Stalski raion) on kunnallinen itsehallintoalue Dagestanissa Venäjällä. Piiri on perustettu vuonna 1929 nimellä Kasumkentin piiri. Nykyisen nimensä se sai vuonna 1969 runoilija Suleiman Stalskin mukaan. Piirin pinta-ala on 667 neliökilometriä. Asukkaita on 54 600 henkeä (vuonna 2009).
Suleiman Stalskin piiri sijaitsee Dagestanin eteläosan vuoriston reuna-alueella. Pohjoisessa ja koillisessa se rajoittuu Tabasaranin ja Derbentin piireihin, koillisessa ja etelässä Magaramkentin ja Dokuzparan piireihin, lounaassa Kurahin ja lännessä Hivin piireihin.
Piiriin kuuluu 16 maalaiskuntaa: Alkadar, Ašaga-Stal, Darkuš-Kazmaljar, Eminhjur, Gereihanovskoje, Hpjuk, Ispik, Juhari-Stal, Kartšag, Kasumkent, Kurkent, Novaja Maka, Orta-Stal, Šihikent, Tsmur ja Ullugatag. Hallinnollinen keskus on Kasumkentin kylä. Kaikkiaan piirissä on 37 asutuskeskusta. Vuoden 2002 väestönlaskennan mukaan 99,6 % asukkaista on lezgejä.
Kasumkentistä on maantieyhteys Donin Rostovin ja Bakun väliselle M29-valtatielle. Piirikeskuksesta on matkaa tasavallan pääkaupunkiin Mahatškalaan 187 kilometriä.
Seudun pääelinkeino on maatalous. Alangolla kasvatetaan viljaa, hedelmiä, vihanneksia ja viinirypäleitä, vuoristossa harjoitetaan karjataloutta ja puutarhanhoitoa. Teollisuuslaitoksista merkittävin on Rytšal-su -kivennäisvettä valmistava tehdas.
Historiallisia nähtävyyksiä ovat Ašaga-Stalin, Juhari-Stalin, Kasumkentin, Njutugin ja Orta-Stalin moskeijat, šeikki Ibrahimin mausoleumi Orta-Stalissa, Njutugin keskiaikainen linnoitustorni, Juhari-Stalin kotiseutumuseo, Suleiman Stalskin kotimuseo Ašaga-Stalissa ja Gasanefendi Alkadarin museo Alkadarissa.
Paikallislehtenä ilmestyy lezginkielinen Kuredin habarar.
Aiheesta muualla

Suleiman Stalskin piiri (venäjäksi), (englanniksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Soppiolampi

| Soppiolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°40′39″N, 26°36′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Heppo-ojaan 
Järvinumero:  14.921.1.005
Mittaustietoja
Pinnankorkeus:  114,5 m  
Pituus:  490 m  
Leveys:  180 m  
Rantaviiva:  1,098 km  
Pinta-ala:  5,233 ha  
Saaria:  ei saaria 
 fiSoppiolampi 
Soppiolampi  on Etelä-Savossa Hirvensalmella  Hämeenmäen lähellä sijaitseva lampi.
Maantietoa

Lampi on 490 metriä pitkä, 180 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Vahvajärven alueeseen (14.921) se kuuluu. Lammen vedenpinnan korkeus on 114,5 metriä mpy.
Intia kesäolympialaisissa 1964

Intia osallistui Tokion kesäolympialaisiin 1964 53 urheilijan voimin. Intian joukkue saavutti yhden mitalin, kun maahockeyjoukkue saavutti jo historiansa seitsemännen olympiakullan, palauttaen samalla mestaruuden Intialle.
Mitalistit > Kultaa

Syed Mushtaq Ali, Hari Pal Kaushik, Mohinder Lal, Shankar Laxman, Bandu Patil, V. J. Peter, Charanjit Singh, Darshan Singh, Dharam Singh, Gindi Singh, Gurbux Singh, Harbinder Singh, Jagjit Singh, Prithipal Singh, Udham Singh – Maahockey miehet
Hult (Eksjö)

| Hult |
| --- | --- |

 Hult
 Koordinaatit: 57°38′28″N, 15°07′44″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Eksjö
Väkiluku (2021):  430
Infobox OKVirheellinen NIMI-arvo: 
Hult on taajama Eksjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 430 asukasta vuonna 2021.
Kuvia

Pilapiirtäjä Albert Engströmin lapsuudenkoti.
Aiheesta muualla

Kuvia tai muita tiedostoja aiheesta Hult (Eksjö) Wikimedia Commonsissa
José Miguel Medina (piispa)

José Miguel Medina
José Miguel Medina (31. tammikuuta 1916 Buenos Aires – 7. maaliskuuta 1990) oli argentiinalainen roomalaiskatolinen piispa. Hänet vihittiin papiksi 17. joulukuuta 1939 ja nimitettiin Mendozan arkkihiippakunnan vihkipiispaksi sekä Termessuksen titulaaripiispaksi 9. kesäkuuta 1962. Piispaksi vihkiminen seurasi 12. elokuuta. Pääkonsekraattorina toimi Umberto Mozzoni, jota avustivat Alfonso María Buteler ja Antonio Rocca.
Medina sai 8. syyskuuta 1965 nimityksen Jujuyn piispaksi, jonka virkaan hänet asetettiin 19. maaliskuuta 1966. Hänet nimitettiin 30. maaliskuuta 1982 lisäksi Argentiinan sotilaspiispaksi, jona hän toimi loppuikänsä. Jujuyn piispan tehtävistä hän erosi 7. heinäkuuta 1983. Hän osallistui Vatikaanin toiseen kirkolliskokoukseen.
José Mongelós

José Mongelós
José Mongelós on paraguaylainen ooppera- ja konserttilaulaja, äänialaltaan tenori.
Mongelós opiskeli musiikkia ja laulamista Asunciónissa, Buenos Airesissa, New Yorkissa ja Berliinissä. Hänellä on ollut rooleja muiden muassa oopperoissa La traviata (Giuseppe Verdi) ja Madama Butterfly (Giacomo Puccini). Hänen konserttiohjelmistoonsa ovat kuuluneet tenorisolistin osat Johann Sebastian Bachin Johannes-passiossa, Jouluoratoriossa ja Pääsiäisoratoriossa.
Mongelós on esiintynyt Saksassa, Sveitsissä, Italiassa, Ranskassa, Espanjassa, Yhdysvalloissa, Etelä-Koreassa, Brasiliassa ja Argentiinassa. Hän on laulanut klassisen musiikin ohella kansanmusiikkia. Hän on toiminut Orquesta Sinfónica del Congreso Nacionalin pääsolistina.
Intia kesäolympialaisissa 1980

Intia osallistui Moskovan kesäolympialaisiin 1980 72 urheilijan voimin. Intian joukkue saavutti yhden mitalin, kun maahockeyjoukkue jatkoi mitaliputkeaan ja palasi mestaruuskantaan ottamalla lajissaan olympiakultaa.
Mitalistit > Kultaa

Vasudevan Baskaran, Bir Bhadur Chettri, Merwyn Fernandes, Zafar Iqbal, Maharaj Krishon Kaushik, Charanjit Kumar, Somaya Maneypandey, Amarjit Singh Rana, Allan Schofield, Mohammed Shahid, Surinder Singh Sodhi, Davinder Singh, Gurmail Singh, Rajinder Singh, Ravinder Pal Singh, Sylvanus Dung Dung - Maahockey, miehet